Hasleråsen

Hasleråsen er en ås på grensen mellom Eidsvoll og Ullensaker. Høyeste punkt er 348 meter over havet og ligger i Eidsvoll kommune. Åsens sørlige del ligger i Ullensaker kommune, og her ligger forøvrig høyeste punkt i kommunen, 313 moh.

I 2012 ble det satt opp et utsiktstårn på toppen, ca. 50 meter nord for selve topp-punktet. Fra tårnet er det panoramautsikt mot vest, nord og øst. I vest kan man blant annet se Røverkollen, Tryvannstårnet, Varingskollen, Oslo lufthavn og Kikutmassivet, i nord Marifjell, Fjellsjøkampen, Torsæterkampen, Mistberget, Skreikampen og Mjøsa, og i øst høydedragene mellom Vorma og Odalen.

 Referanser 
Hasleråsen på Norgeskart.no fra Statens kartverk

Kategori:Fjell i Eidsvoll
Kategori:Ullensakers geografi
Kategori:Åser i Akershus
Kategori:Fjell under 1000 meter